Lāčplēša iela (Daugavpils)

Lāčplēša iela ir iela Daugavpilī, pilsētas centrā. Tā sākas krustojumā ar Muzeja ielu, stepjas uz ziemeļaustrumiem un beidzas krustojumā ar Stacijas ielu. Lāčplēša iela apbūvēta ar dzīvojamām un sabiedriskām ēkām.

Ielas kopējais garums ir 1150 metri, sarkano līniju platums ir no 12 līdz 18 metriem. Lāčplēša iela ir klāta ar asfalta segumu, bet tās vidējā daļa, no Teātra ielas līdz Mihoelsa ielai, ir bruģēta. Satiksmes kustība atļauta abos virzienos, pa vienu joslu katrā virzienā. Lāčplēša ielā, pie krustojuma ar Viestura ielu, atrodas pilsētas autoosta, un caur Lāčplēša ielu kursē vairāku maršrutu autobusi.

Ielas vēsturiskais nosaukums bija Virsnieku iela (līdz 1920. gadam ). Savu tagadējo nosaukumu tā ieguva 1934. gada 7. decembrī.

 Ievērojami objekti 
274px|thumb|Lāčplēša iela 24
274px|thumb|Lāčplēša iela 39

 Nr. 6/8 — divstāvu administratīvā ēka, uzcelta 19.—20. gadsimtu mijā, vietējās nozīmes arhitektūras piemineklis.
 Nr. 10 — trīsstāvu sabiedriskā ēka, uzcelta 19. gadsimta otrajā pusē kā viesnīca, reģiona nozīmes arhitektūras piemineklis.
 Nr. 20 — divstāvu administratīvā ēka, uzcelta 1828.—1830. gados, reģiona nozīmes arhitektūras piemineklis.
 Nr. 22 — divstāvu dzīvojamā ēka, uzcelta 1880. gados, vietējās nozīmes arhitektūras piemineklis.
 Nr. 24 — trīsstāvu dzīvojamā ēka, uzcelta 1890. gadā, reģiona nozīmes arhitektūras piemineklis.
 Nr. 39 — bijusī sinagoga, uzcelta 19. gadsimta beigās, vietējās nozīmes arhitektūras piemineklis. Pašlaik ēkā atrodas pilsētas pašvaldības sociālais dienests.

 Ielu savienojumi 
Lāčplēša iela ir savienota ar šādām ielām:
 Daugavas iela (savienojums tikai gājējiem)
 Muzeja iela
 Teātra iela
 Vienības iela
 Ģimnāzijas iela
 Cietokšņa iela
 Mihoelsa iela
 Viestura iela
 Alejas iela
 Krāslavas iela
 Stacijas iela

 Atsauces 

 Skatīt arī 
 Veidenbauma iela

Kategorija:Ielas Daugavpils centrā